Diari Oficial de la Generalitat Valenciana


Sumari del DOGV 5765, del 19-05-2008 (2008/5871)

RESOLUCIÓ de 6 de maig de 2008, del director general d'Obres Públiques, per la qual es deleguen funcions en matèria de carreteres de la Comunitat Valenciana.
-------------------------------------------------------------------------------------------------------------------------------------------------------------

### Dades del document

Número de DOGV
:   5765

Data del DOGV
:   19-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/5871


Data del document
:   06-05-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * delegació de poders
    * Dret administratiu

RESOLUCIÓ de 6 de maig de 2008, del director general d'Obres Públiques, per la qual es deleguen funcions en matèria de carreteres de la Comunitat Valenciana. [2008/5871]  
La LLei 6/1991, de 27 de març, de Carreteres de la Comunitat Valenciana, en l'article 46, establix que la competència per a imposar les sancions que s'hi preveuen correspon al director general d'Obres Públiques respecte de les infraccions lleus i greus, sense especificar l'òrgan al qual correspon la competència per a iniciar el procediment sancionador.  
L'article 10 del Reglament del Procediment per a l'Exercici de la Potestat Sancionadora, aprovat pel Reial Decret 1398/1993, de 4 d'agost, disposa que quan no quede especificat l'òrgan competent per a iniciar el procediment, es considerarà que esta competència correspon a l'òrgan que tinga la competència per a resoldre.   
Per això, a fi d'aconseguir la màxima agilitat i eficàcia administrativa, es considera convenient que la competència que correspon al director general d'Obres Públiques per a iniciar el procediment sancionador quan es tracte d'infraccions lleus i greus tipificades així en la Llei 6/1991, de 27 de mar, de Carreteres de la Comunitat Valenciana, es delegue en els caps dels servicis territorials de Carreteres a Alacant, Castelló i València de la conselleria d'Infraestructures i Transport.  
En virtut de les facultats atribuïdes per l'article 68 de la Llei 5/1983, de 30 de desembre, de Govern Valencià, modificada per la Llei 12/2007, de 20 de març, i l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i fent ús de les atribucions que em conferix el Decret 117/2007, de 27 de juliol, del Consell de la Generalitat pel qual s'aprova el Reglament Orgànic i Funcional de la conselleria d'Infraestructures i Transport, resolc:  
Primer  
Delegar l'exercici de la competència per a iniciar el procediment sancionador quan es tracte d'infraccions lleus i greus tipificades així en la Llei 6/1991, de 27 de març, de Carreteres de la Comunitat Valenciana en els caps dels servicis territorials de Carreteres a Castelló, Alacant i València de la conselleria d'Infraestructures i Transport.  
Segon  
La delegació de competències que es disposa en la present resolució no serà obstacle perquè el director general d'Obres Públiques puga advocar el coneixement i la resolució de tots assumptes que considere oportuns; així mateix, podrà revocar la present delegació en qualsevol moment segons el que establixen l'article 68.5 de la Llei 5/1983, de 30 de desembre, de Govern Valencià, i l'article 13.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tercer  
En les resolucions que es dicten en virtut d'esta delegació de funcions, es farà constar expressament este aspecte, d'acord amb el que establixen les lleis esmentades i es consideraran dictades per l'òrgan que delega i són, per tant, susceptibles de recurs d'alçada davant el secretari autonòmic d'Infraestructures i Transport.   
Quart  
La present resolució entrarà en vigor l'endemà de la publicació en el DOCV.  
València, 6 de maig de 2008.- El director general d'Obres Públiques: Ismael Ferrer Domingo.